Diari Oficial de la Generalitat Valenciana


Sumari del DOGV 7283, del 28-05-2014 (2014/4560)

Notificació de la sentència dictada en el juí verbal número 1075/2013.
----------------------------------------------------------------------

### Dades del document

Número de DOGV
:   7283

Data del DOGV
:   28-05-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/4560


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el juí verbal número 1075/2013. [2014/4560]  
Juí verbal 001075/2013  
Part demandant: Alfonso Rodríguez Rodríguez.  
Part demandada: Vito Antonio Masi.  
Sobre: altres verbals.  
Secretària titular: María Engracia Román Ivorra.  
En el juí a què es fa referència s'ha dictat la resolució que té el text que, literalment, és com seguix:  
  
«Sentència número 99/2014  
Benidorm, 27 de març de 2014  
José Francisco Bernal Alcover, magistrat jutge titular del Jutjat de Primera Instància número 2 de Benidorm i partit, he vist les presents actuacions de juí declaratiu verbal número 1075/2013, seguides a instàncies de la part actora, Alfonso Rodríguez Rodríguez, representat pel procurador dels tribunals Lorenzo Guich Giménez i assistit per la lletrada Carmen Alfonso Palop, contra el demandat Vito Antonio Masi, en situació de rebel·lia processal, sobre la reclamació d'una quantitat.  
  
Antecedents de fet  
Primer. El procurador dels tribunals, Lorenzo Guich Giménez, en nom i representació processal d'Alfonso Rodríguez Rodríguez, va formular, amb data 3 de juny de 2013, demanda de juí declaratiu verbal contra Vito Antonio Masi, en què sol·licita que es dicte sentència per la qual es condemne el demandat a pagar a l'actora la suma de 4.396,68 euros, més els interessos per mora, i costes processals.  
  
En l'acte de la vista, i abans que el demandat poguera contestar la demanda, l'actora va ampliar la seua demanda en 1.984,64 euros més, per la resta de rebuts pendents de pagament pel demandat, derivats del mateix títol i raó petitòria, la qual cosa suma un total reclamat de 6.974,82 euros, que deixa reduït a límit màxim de 6.000,00 euros, susceptible de reclamació a través del procediment verbal.  
Segon. Rellevada que va ser a este jutjat, es va registrar com a actuacions de juí declaratiu verbal número 1075/2013, i s'admet a tràmit i se cita a les parts per a la celebració de l'acte de juí verbal, que ha tingut lloc el dia 26 de març de 2014.  
Tercer. A l'acte del juí verbal tan sols va comparéixer degudament l'actora, per mitjà de la seua representació processal i assistència lletrada, i no així el demandat, a pesar d'estar citat en legal forma. L'actora s'aferma i es ratifica en el seu escrit de demanda, i interessa com a úniques proves a practicar la documental per haver-la aportat amb la demanda, per reproduïda. Queden les actuacions concloses per a dictar sentència.  
Quart. En la tramitació de les presents actuacions s'han observat les prescripcions legals.  
Dispositiva  
Estime íntegrament la demanda formulada pel procurador dels tribunals Lorenzo Guich Giménez, en nom i representació processal del demandant Alfonso Rodríguez Rodríguez, contra el demandat Vito Antonio Masi, i:  
A) Condemne el demandat, Vito Antonio Masi, que li pague al demandant, Alfonso Rodríguez Rodríguez, la suma reclamada de 6.000,00 euros com a principal.  
B) Condemne el demandat, Vito Antonio Masi, que li pague al demandant, Alfonso Rodríguez Rodríguez, l'interés de demora pactat, meritant per la suma de 6.000,00 euros, des de la data de reclamació judicial, 3 de maig de 2013, fins a la data de la present resolució, així com dels interessos legals per mora processal de l'article 576 de la Llei d'Enjudiciament Civil, que es meriten des de la data de la present resolució fins al complet pagament de la suma reclamada com a principal.  
  
C) Condemne el demandat, Vito Antonio Masi, al pagament de totes les costes processals produïdes en este procediment.  
Expediu un testimoniatge literal d'esta sentència, que quedarà en estes actuacions, incloent-ne l'original en el llibre de sentències civils d'este jutjat.  
Notifiqueu esta resolució a les parts i feu-los saber que no és ferma i que en contra es pot interposar un recurs d'apel·lació davant d'este jutjat, en el termini de 20 dies comptats des de l'endemà de la notificació, i exposaran les al·legacions en què es basa la impugnació, a més d'esmentar la resolució contra la qual s'apel·la i les decisions que s'impugnen, per al posterior coneixement per l'Audiència Provincial d'Alacant.  
  
Amb este fi, s'indica a les parts que la interposició del recurs d'apel·lació necessitarà la constitució d'un depòsit de 50 euros per mitjà de la consignació de la dita suma en el compte de depòsits i consignacions obert a nom del jutjat o del tribunal, que haurà de ser acreditat al temps de la seua interposició, i no s'admet a tràmit cap recurs el depòsit del qual no estiga constituït.  
Si el recurrent haguera incorregut en defecte, omissió o error en la constitució del depòsit, es concediria a la part el termini de dos dies per a l'esmena del defecte, amb aportació, si és el cas, de documentació acreditativa.  
Si no l'efectua, es dictarà la interlocutòria que pose fi al tràmit del recurs, o que inadmeta la demanda, i quedarà ferma la resolució impugnada.  
Si s'estimara totalment o parcialment el recurs, o la revisió o rescissió de sentència, en la mateixa resolució es disposaria la devolució de la totalitat del depòsit.  
Quan l'òrgan jurisdiccional inadmeta el recurs o la demanda o confirme la resolució objecte de recurs, el recurrent o demandant perdrà el depòsit, al qual es donarà la destinació prevista en esta disposició.  
Així, per esta la meua sentència, jutjant definitivament en esta instància, que pronuncie, mane i firme.  
Publicació. L'anterior sentència ha sigut llegida i publicada pel magistrat jutge que la subscriu en el mateix dia de la data, mentres celebrava audiència pública, de la qual cosa en done fe.»  
  
Atés que es desconeix el domicili o residència actuals de la part demandada, Vito Antonio Masi, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha disposat la publicació d'este edicte en el Diari Oficial de la Comunitat Valenciana, per a dur a efecte la diligència de notificació de la sentència.  
  
  
Benidorm, 8 de maig de 2014.- La secretària judicial: María Engracia Román Ivorra.